ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0582/01

υποβολή: Salvador Garriga Polledo (PPE-DE) προς την Επιτροπή

(1 Μαρτίου 2001)

Θέμα: Ενισχύσεις προς τους επιστημονικούς ερευνητές για τη δημιουργία ιδίων επιχειρήσεων

Σε διάφορες αμερικανικές και ασιατικές χώρες έχει αναληφθεί μία πρωτοβουλία για τη χορήγηση αδειών στους επιστήμονες και μηχανικούς που εργάζονται σε επίσημα ερευνητικά κέντρα και την παροχή οικονομικών ή μη κινήτρων εφόσον αναλαμβάνουν τον κίνδυνο να δημιουργήσουν δική τους επιχείρηση.

Σκοπός αυτής της πρωτοβουλίας είναι να ολοκληρωθεί έτσι ο κύκλος από τη βασική έρευνα μέχρι την αγορά, περνώντας από την εφαρμοσμένη έρευνα και τηνποστήριξη της καινοτομίας.

Μπορεί η Επιτροπή να μας ενημερώσει εάν, στο πλαίσιο των ερευνητικών κέντρων που εξαρτώνται άμεσα από αυτήν,πάρχει η δυνατότητα να παρέχονται στους επιστήμονες και τους μηχανικούς που εργάζονται σε αυτά άδειες, καθώς και οικονομικά ή μη κίνητρα, προκειμένου να μπορέσουν να δημιουργήσουν μικρές και καινοτόμους επιχειρήσεις και εάν μπορεί να τους διατεθεί κοινοτική χρηματοδότηση προκειμένου να αντιμετωπίσουν τους ενδεχόμενους κινδύνους που συνεπάγεται κάτι τέτοιο;

Απάντηση του κ. Busquin Εξ ονόματος της Επιτροπής

(22 Μαΐου 2001)

Η απόφαση της 7ης Ιανουαρίου 1998 με την οποία θεσπίζεται μια Ευρωπαϊκή πρωτοβουλία για τη μεταφορά τεχνολογίας (ETTI) στο Κοινό Κέντρο Έρευνών (JRC) επιτρέπει την εφαρμογή συγκεκριμένων δράσεων προκειμένου να προαχθεί η μεταφορά της τεχνολογίας που έχει προκύψει από τα ερευνητικά αποτελέσματα της

Κοινότητας και η πρόσβαση στις ερευνητικές εγκαταστάσεις. Τα εν λόγω μέτρα μπορούν να συνοψισθούν στα εξής: ένα κονδύλι για τη μεταφορά τεχνολογίας, ένα διευρυμένο φυτώριο επιχειρήσεων, πρόσβαση σε εγκαταστάσεις ευρείας κλίμακας και πρωτοβουλίες εκπαίδευσης και κατάρτισης.

Στο πλαίσιο αυτής της τελευταίας δράσης της ETTI, το ΚΚΕρ μπορεί να παράσχει στους ερευνητές του μια έμμεση στήριξη: ένα πρόγραμμα επιχειρηματικής κατάρτισης, απευθυνόμενο κυρίως στο νεαρής ηλικίας προσωπικό που εργάζεται με βραχυπρόθεσμες συμβάσεις. Πιλοτικές εκδόσεις αυτού του προγράμματος εκτελέστηκαν με επιτυχία το 1999 και το 2000.

Δενπάρχει ειδική άμεση κοινοτική χρηματοδότηση για τους ερευνητές του ΚΚΕρ, που εργάζονται είτε με μακροπρόθεσμες είτε με βραχυπρόθεσμες συμβάσεις, για σύσταση επιχείρησης. Όπως κάθε άλλος ευρωπαίος ερευνητής, έχουν πρόσβαση στα κοινοτικά προγράμματα για τις μικρομεσαίες επιχειρήσεις (ΜΜΕ).

Όσον αφορά την άδεια μετά ή άνευ αποδοχών για έναρξη επιχείρησης, μόνο οιπάλληλοι της Επιτροπής, σύμφωνα με τον κανονισμόπηρεσιακής κατάστασης, μπορούν ναποβάλουν αίτηση για άδεια άνευ αποδοχών για περίοδο ενός έτους, ανανεώσιμη δύο φορές για περιόδους ενός έτους. Σε κάθε περίπτωση, εάν οι κοινοτικοίπάλληλοι επιθυμούν να ασκήσουν εξωτερική δραστηριότητα μετά ή άνευ αποδοχών ενώ είναιπάλληλοι της Επιτροπής, οφείλουν να ζητήσουν άδεια για την άσκηση αυτής της δραστηριότητας.
ΓΡΑΠΤΗ ΕΡΩΤΗΣΗ E-1884/01

υποβολή: Michl Ebner (PPE-DE) προς την Επιτροπή

(27 Ιουνίου 2001)

Θέμα: Πριμοδοτήσεις όσον αφορά τις αροτραίες καλλιέργειες (Ιταλία)

Σχετικά με τις πριμοδοτήσεις στην κτηνοτροφία η Ευρωπαϊκή Επιτροπή σχεδιάζει να εισαγάγει μελλοντικά ένα ανώτατο όριο για τα επιδοτούμενα ανά εκμετάλλευση και κατηγορία ηλικίας ζώα. Δεν θα ήταν λογικό, να θεσπιστεί ένα ανάλογο ανώτατο όριο (τα 50 εκτάρια π.χ.) και όσον αφορά τις επιδοτήσεις που προορίζονται για τις αροτραίες καλλιέργειες, ούτως ώστε οι εκμεταλλεύσεις να λαμβάνουν ενισχύσεις μόνον εφόσον δεν θαπερβαίνουν την έκταση αυτή;

Μπορεί η Επιτροπή να μας πληροφορήσει:

- πόσες γεωργικές εκμεταλλεύσεις στην Ιταλία έχουν έκταση πουπερβαίνει τα 50 εκτάρια;

- πόσες γεωργικές εκμεταλλεύσεις στην Ιταλία έχουν έκταση μικρότερη από 50 εκτάρια;

- τι εξοικονόμηση χρημάτων σε απόλυτα μεγέθη και ποσοστά θα συνεπαγόταν ένα τέτοιο μέτρο όσον αφορά τον προϋπολογισμό για τον τομέα των αροτραίων καλλιεργειών;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1870/01, E-1871/01, E-1872/01, E-1873/01, E-1874/01, E-1875/01, E-1876/01, E-1877/01, E-1878/01, E-1879/01, E-1880/01, E-1881/01, E-1882/01, E-1883/01 και E-1884/01

(24 Ιουλίου 2001)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1524/01

υποβολή: Bartho Pronk (PPE-DE) προς την Επιτροπή

(21 Μαΐου 2001)

Θέμα: Η άνιση μεταχείριση των πολιτών της ΕΕ από τους επιχειρηματικούς κύκλους της Σουηδίας

Η σουηδική αλυσίδαπερκαταστημάτων ICA προτείνει στους πελάτες της μία κάρτα πελάτη, η οποία τους προσφέρει διάφορα πλεονεκτήματα στις θυγατρικές της. Ένας μη σουηδός πολίτης ο οποίος ζήτησε την κάρτα αυτή δεν την έλαβε επειδή δεν είχε προσωπικό αριθμό. Σύμφωνα με την ICA, το μέτρο αυτό επιβάλλεται από το σουηδικό νόμο περί φορολογικής δήλωσης και ετήσιου απολογισμού, ενώ το γεγονός ότι οι εν λόγω μη σουηδοίπήκοοι καταβάλλουν φόρους στη Σουηδία (συγκεκριμένα φόρο ακινήτου) και είναι κάτοχοι λογαριασμών σε σουηδικές τράπεζες δεν λαμβάνεταιπόψη.

1. Η εταιρία ICA επικαλείται το σουηδικό νόμο περί φορολογίας. Μπορεί να αναφέρει η Επιτροπή εάν το επιχείρημα αυτό είναι βάσιμο; Εάν ναι, κατά πόσο κρίνει η Επιτροπή ότι ότι η νομοθεσία αυτή αντιβάινει στο ισχύον επί του θέματος κοινοτικό δίκαιο; Συμμερίζεται η Επιτροπή την άποψη ότι η σουηδική νομοθεσία οδηγεί σε άμεσες διακρίσεις;

2. Έχονταςπόψη ότι, σύμφωνα με τη σουηδική νομοθεσία, η κατοχή ενός προσωπικού αριθμού προσλαμβάνει μια τόσο ιδιαίτερη σημασία, δεν συμμερίζεται η Επιτροπή την άποψη ότι η σουηδική κυβέρνηση οφείλει να προβλέψει τη χορήγηση του αριθμού αυτού και στα ως άνω πρόσωπα, τα οποία διαμένουν νομίμως στη Σουηδία όπου και καταβάλλουν φόρο ακινήτου περιουσίας;

3. Κρίνει η Επιτροπή επιτρεπτή τη διακριτική μεταχείρηση τωνπηκόων τρίτων χωρών, αφής στιγμής οφείλουν να καταβάλλουνψηλότερη τιμή για τα ίδια προϊόντα;

4. Κατά πόσο επικρατεί η ίδια κατάσταση και σε άλλα σουηδικάπερκαταστήματα;

5. Είναι διατεθειμένη η Επαιτροπή να επιστήσει την προσοχή της σουηδικής κυβέρνησης και της ICA στο γεγονός ότι η κατάσταση είναι δυνάμει γενεσιουργός διακρίσεων;

Απάντηση του κ. Bolkestein εξ ονόματος της Επιτροπής

(12 Σεπτεμβρίου 2001)

Απαντώντας στην ερώτηση που έθεσε το αξιότιμο μέλος, η Επιτροπή θα ήθελε να επισημάνει τα εξής:

- Βάσει των πληροφοριών που έχει μέχρι στιγμής στη διάθεσή της η Επιτροπή, η σουηδική νομοθεσία την οποία μνημονεύει το αξιότιμο μέλος, δεν φαίνεται να επιβάλλει διακριτική μεταχείριση βάσει της κατοχής ή μη προσωπικού αριθμού. Κατά τα φαινόμενα, η εν λόγω διακριτική μεταχείριση απορρέει από συναφή απόφαση που έλαβε μια σουηδική αλυσίδαπεραγορών, χωρίς ωστόσο να βρίσκει έρεισμα στην ισχύουσα σουηδική νομοθεσία. Όσον αφορά το τέταρτο ερώτημα, η Επιτροπή δεν διαθέτει πληροφορίες σχετικά με παρόμοιες πρακτικές σε άλλες σουηδικέςπεραγορές.

- Εντούτοις, αποσκοπώντας σε πιο συγκεκριμένες και εμπεριστατωμένες πληροφορίες, η Επιτροπή απέστειλε επιστολή στην αλυσίδα τωνπεραγορών καθώς και στις σουηδικές αρχές ζητώντας τους την παροχή πρόσθετων στοιχείων.

- Μόλις η Επιτροπή λάβει τις εν λόγω πληροφορίες, θα γνωστοποιήσει στο αξιότιμο μέλος το αποτέλεσμα των ερευνών της το συντομότερο δυνατόν.
ΓΡΑΠΤΗ ΕΡΩΤΗΣΗ E-0297/01

υποβολή: Isidoro Snchez Garca (ELDR) προς την Επιτροπή

(9 Φεβρουαρίου 2001)

Θέμα: Λιμένες των Καναρίων που περιλαμβάνονται στα διευρωπαϊκά δίκτυα μεταφορών

Μπορεί η Επιτροπή να μας επιβεβαιώσει ότι όλοι οι θαλάσσιοι λιμένες που βρίσκονται στις Κανάριες Νήσους (ιδιαιτέρως απομακρυσμένη περιοχή της Ευρωπαϊκής Ένωσης) περιλαμβάνονται στα διευρωπαϊκά δίκτυα μεταφορών και, σε αυτήν την περίπτωση, εάν προστέθηκαν στον κατάλογο των προγραμμάτων για τιςποδομές μεταφορών που επελέγησαν από το Ευρωπαϊκό Συμβούλιο του Έσσεν;

Απάντηση της κας de Palacio εξ ονόματος της Επιτροπής

(9 Απριλίου 2001)

Η απόφαση αριθ. 1692/96/ΕΚ του Κοινοβουλίου και του Συμβουλίου της 23ης Ιουλίου 1996 θεσπίζει κοινοτικές κατευθυντήριες γραμμές για την ανάπτυξη του διευρωπαϊκού δικτύου μεταφορών(1), όπου καθορίζονται τα έργα κοινού ενδιαφέροντος. Τροποποιητική απόφαση όσον αφορά τους θαλάσσιους λιμένες και τους εσωτερικούς λιμένες, καθώς και το έργοπ' αριθ. 8 στο παράρτημα ΙΙΙ, εξετάζεται από το Κοινοβούλιο και το Συμβούλιο. Στη συνεδρίασή της της 13ης Μαρτίου 2001, η Επιτροπή Συμβιβασμούιοθέτησε κοινό σχέδιο κειμένου.

Το τροποποιημένο κείμενο προσδιορίζει τις κατηγορίες λιμένων που περιλαμβάνονται στο δίκτυο, καθώς και τους γενικούς όρους και προδιαγραφές για τα έργα κοινού ενδιαφέροντος όσον αφορά τους θαλάσσιους λιμένες στο δίκτυο. Ως εκ τούτου, κάθε σχετικό με λιμένα έργο κοινού ενδιαφέροντος το οποίο ικανοποιεί τους ως άνω όρους και προδιαγραφές, είναι επιλέξιμο για χρηματοδότηση στο πλαίσιο των πόρων του διευρωπαϊκού δικτύου μεταφορών.

Σύμφωνα με το τροποποιημένο κείμενο, όλοι οι λιμένες των Καναρίων νήσων θα ενταχθούν στο διευρωπαϊκό δίκτυο μεταφορών, εφόσον διασυνδέουν, δια θαλάσσης, νήσους, περιοχές ή απόμακρες περιοχές, ή/και τις συνδέουν με τις κεντρικές περιοχές της Κοινότητας. Οι αλιευτικοί λιμένες και οι λιμένες ψυχαγωγίας (μαρίνες) αποκλείονται.

Όσον αφορά τα σχετικά με την Ισπανία έργα προτεραιότητας του Έσσεν, η Επιτροπή είναι σε θέση να πληροφορήσει το Αξιότιμο Μέλος του Κοινοβουλίου ότι το έργο προτεραιότηταςπ' αριθ. 8 Πολυτροπική σύνδεση Πορτογαλίας/Ισπανίας-Ευρώπης περιλαμβάνει, όντως, λιμενικές περιοχές, πλην όμως το έδαφος των Καναρίων νήσων δεν καλύπτεται από το εν λόγω έργο.

(1) ΕΕ L 228 της 9.9.1996.
ΓΡΑΠΤΗ ΕΡΩΤΗΣΗ P-0821/01

υποβολή: Charles Tannock (PPE-DE) προς την Επιτροπή

(13 Μαρτίου 2001)

Θέμα: Χαμηλής ποσότητας επιδοτούμενος καπνός

Μπορεί η Επιτροπή να παράσχει λεπτομέρειες σχετικά με την ταυτότητα των κυρίων αποδεκτών του καπνού που καλλιεργείται στην ΕΕ και τυγχάνει τεραστίων επιδοτήσεων (1 000 εκατ. ευρώ περίπου) στο πλαίσιο της Κοινής Πολιτικής Γεωργίας; Μπορεί η Επιτροπή να επιβεβαιώσει ότι σημαντικό ποσοστό του καπνού αυτού εξάγεται σε τρίτες χώρες γιατί δεν πληροί τις προδιαγραφές και χρησιμοποιείται για την παραγωγή τσιγάρων μεψηλή περιεκτικότητα πίσσας και/ή νικοτίνης;

Απάντηση του κυρίου Fischler εξ ονόματος της Επιτροπής

(26 Απριλίου 2001)

Σύμφωνα με τα τελευταία διαθέσιμα στοιχεία (1999) οι κυριότερες αγορές για τις κοινοτικές εξαγωγές ακατέργαστου καπνού είναι οι ακόλουθες:

- Ρωσία (20 % των συνολικών γεωργικών εξαγωγών), Ηνωμένες Πολιτείες (13 %), Αίγυπτος (7 %), Πολωνία (6 %), Ρουμανία (6 %), Ελβετία (5 %), Αλγερία (5 %), Ιαπωνία (3 %), Ουκρανία (3 %), Ινδονησία (2 %), Τουρκία (2 %), Ουρουγουάη (2 %), Τσεχία (2 %), Τυνησία (2 %) και Ουγγαρία (2 %).

Οι κοινοτικές εξαγωγές ακατέργαστου καπνού μειώθηκαν από τους 192 000 τόνους το 1995 στους 118 000 τόνους το 1999, δηλαδή κατά 40 % περίπου, ειδικά όσον αφορά το φτηνό καπνό. Αυτό σημαίνει ότι η ποιότητα του εξαγόμενου καπνού έχει βελτιωθεί, όπως προκύπτει από την αύξηση της τιμής ανά μονάδα εξαγόμενου προϊόντος. Η μέση τιμή ανά μονάδα εξαγόμενου κοινοτικού καπνού προς τις 15 κυριότερες χώρες εισαγωγής αντιστοιχούσαν το 1995 στο 30 % της μέσης τιμής ανά μονάδα εισαγόμενου καπνού από τις 15 κυριότερες χώρες εξαγωγής. Το 1999 το ποσοστό αυτό ανήλθε στο 60 %. Η μέση τιμή του ακατέργαστου καπνού που εξήγαγε η Κοινότητα το 1999 ήταν 2,49 U$ ανά χιλιόγραμμο ενώ η μέση διεθνής τιμή ήταν 2,60 U$.

Όσον αφορά τον τελικό προορισμό του ακατέργαστου καπνού που εξάγει η Κοινότητα η Επιτροπή δεν είναι σε θέση να επιβεβαιώσει ότι ένα σημαντικό ποσοστό χρησιμοποιείται για την παραγωγή τσιγάρων με μεγάλη περιεκτικότητα σε πίσσα και νικοτίνη. Γεγονός είναι ότι τα τσιγάρα παράγονται από μείγματα ακατέργαστου καπνού διάφορων προελεύσεων. Επιπλέον, θα πρέπει να έχουμεπόψη μας ότι τα πρόσθετα και η τεχνολογία που χρησιμοποιούν οι καπνοβιομηχανίες επηρεάζουν σημαντικά την περιεκτικότητα των τσιγάρων σε νικοτίνη και σε πίσσα.

Η νέα μεταρρύθμιση της Κοινής Οργάνωσης Αγοράς (ΚΟΑ) στον τομέα του ακατέργαστου καπνού που ισχύει από το 1999 ενσωμάτωσε ένα πρόγραμμα εξαγοράς ποσοστώσεων και τη δυνατότητα μεταφοράς ανάμεσα στις ποικιλίες. Το γεγονός αυτό είχε ως αποτέλεσμα να μειωθεί η παραγωγή των φτηνών ποικιλιών καπνού, οι οποίες συχνά περιέχουνψηλά ποσοστά πίσσας και νικοτίνης.
ΓΡΑΠΤΗ ΕΡΩΤΗΣΗ E-0838/01

υποβολή: Bart Staes (Verts/ALE) προς την Επιτροπή

(22 Μαρτίου 2001)

Θέμα: Δημοσίευση από τα 15 κράτη μέλη των στοιχείων που αφορούν τη μέγιστη επιτρεπόμενη περιεκτικότητα καταλοίπων

Στις 30 Μαρτίου 2000 ο κ. John McCartin, μέλος του Ευρωπαϊκού Κοινοβουλίουπέβαλε γραπτή ερώτηση στην Επιτροπή με θέμα τη μέγιστη επιτρεπόμενη περιεκτικότητα καταλοίπων και τον έλεγχο των καταλοίπων (Ε-1114/00(1)). Βάσει δεδομένων που παρέχονται από τον φαρμακευτικό τομέα η Επιτροπή Κτηνιατρικών Φαρμάκων (CVMP) στο Λονδίνο καθορίζει τη μέγιστη επιτρεπόμενη περιεκτικότητα καταλοίπων για τα ενεργά συστατικά φαρμάκων που χορηγούνται σε ζώα τα οποία προορίζονται για την παραγωγή τροφίμων.

Τα 15 κράτη μέλη είναιποχρεωμένα βάσει του νόμου ναποβάλλουν στην Επιτροπή το πρόγραμμα ελέγχου των καταλοίπων σε τρόφιμα για το επόμενο έτος καθώς και τα αποτελέσματα του προηγούμενου έτους. Από τα αποτελέσματα αυτά προκύπτει ποια κατάλοιπα κτηνιατρικών φαρμάκων ανιχνεύθησαν κατά τις δειγματοληψίες της Ευρωπαϊκής Ένωσης.

Μόνο ένα κράτος μέλος, και πιο συγκεκριμένα το Ηνωμένο Βασίλειο, δημοσιεύει τριμηνιαίως παρόμοια λεπτομερή αποτελέσματα. Ταπόλοιπα κράτη μέλη είτε το παραμελούν είτε αρκούνται στη δημοσίευση ελλιπών πληροφοριών, ενίοτε στο ίντερνετ. Εντούτοις, η πλήρης και διαφανής δημοσίευση από όλα τα κράτη μέλη των αποτελεσμάτων που αφορούν τα κατάλοιπα θα συνέβαλλε στην αποκατάσταση της εμπιστοσύνης των καταναλωτών.

Μπορεί η Επιτροπή να επιβεβαιώσει ότι ένα μόνο κράτος μέλος, και πιο συγκεκριμένα το Ηνωμένο Βασίλειο, δημοσιεύει τριμηνιαίο λεπτομερή κατάλογο των καταλοίπων κτηνιατρικών φαρμάκων που εντοπίστηκαν σε δείγματα τροφίμων; Εάν όχι, δημοσιεύουν άραγε τα άλλα κράτη μέλη κατά τον ίδιο τρόπο (περιοδικώς και λεπτομερώς) στοιχεία όσον αφορά την ποσότητα καταλοίπων που εντοπίστηκαν σε τρόφιμα;

(1) ΕΕ C 53 E της 20.2.2001, σελ. 77.

Απάντηση του κ. Byrne εξ ονόματος της Επιτροπής

(18 Ιουνίου 2001)

Σύμφωνα με την οδηγία 96/23/ΕΚ του Συμβουλίου, της 29ης Απριλίου 1996, περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους(1), Τα κράτη μέλη διαβιβάζουν στην Επιτροπή, σε ετήσια βάση, τα αποτελέσματα των σχεδίων τους ανίχνευσης καταλοίπων και ουσιών και των μέτρων τους ελέγχου. Τα κράτη μέλη δημοσιεύουν τα αποτελέσματα της εφαρμογής των σχεδίων.

Σύμφωνα με αυτές τις απαιτήσεις, κάθε έτος, έως τις 31 Μαρτίου,ποβάλλονται στην Επιτροπή τα σχέδια ελέγχου των κρατών μελών και τα αποτελέσματα του σχεδίου τους του προηγούμενου έτους. Αποτελεί καθήκον της Επιτροπής να αξιολογήσει αυτές τις πληροφορίες. Εντούτοις είναι αρμοδιότητα των κρατών μελών η δημοσίευση των αποτελεσμάτων τους, αλλά η οδηγία δεν καθορίζειπό ποία μορφή.

Η Επιτροπή δεν έχει λάβει γνώση άρνησης κράτους μέλους να παράσχει αυτές τις πληροφορίες κατόπιν αίτησης.

Όσον αφορά τις δύο συγκεκριμένες ερωτήσεις που έθεσε το αξιότιμο μέλος, η Επιτροπή μπορεί να επιβεβαιώσει ότι το Ηνωμένο Βασίλειο πράγματιποβάλλει ετησίως στην Επιτροπή πλήρη δημόσια έκθεση σχετικά με τα αποτελέσματα των σχεδίων ελέγχου καταλοίπων που έχει εφαρμόσει, όπως πράττουν επίσης όλα ταπόλοιπα κράτη μέληπό διάφορες μορφές.

(1) ΕΕ L 125 της 23.5.1996.
ΓΡΑΠΤΗ ΕΡΩΤΗΣΗ E-1152/01

υποβολή: Christopher Huhne (ELDR) προς την Επιτροπή

(10 Απριλίου 2001)

Θέμα: Χρήση ταυτοτήτων

Θα αναφέρει η Επιτροπή ποια κράτη μέλη:

1. εκδίδουν αστυνομικές ταυτότητες (διάφορες από τα διαβατήρια που προορίζονται για διεθνή χρήση);

2. απαιτούν από τους πολίτες να φέρουν αστυνομικές ταυτότητες σύμφωνα με το νόμο;

3. αναφέρουν τη συχνότητα ελέγχου των αστυνομικών ταυτοτήτων;

Απάντηση του κ. Vitorino εξ ονόματος της Επιτροπής

(1 Ιουνίου 2001)

1. Βάσει των πληροφοριών που διαθέτει η Επιτροπή, όλα τα κράτη μέλη, εκτός από τη Δανία, την Ιρλανδία, τη Σουηδία και το Ηνωμένο Βασίλειο, εκδίδουν δελτία ταυτότητας στουςπηκόους τους.

2. Η Επιτροπή παρακαλεί το αξιότιμο μέλος να ανατρέξει στην απάντησή της στις γραπτές ερωτήσεις E-3070/98 της κ. Banotti(1) και E-1303/96 της κ. Maij-Weggen(2).

3. Κατά την εκτέλεση των καθηκόντων της δυνάμει των Συνθηκών, η Επιτροπή δεν λαμβάνει τέτοιου είδους πληροφορίες. Επομένως, δεν μπορεί να απαντήσει στο ερώτημα αυτό.

(1) ΕΕ C 289 της 11.10.1999.

(2) ΕΕ C 373 της 9.12.1997.
ΓΡΑΠΤΗ ΕΡΩΤΗΣΗ E-0329/01

υποβολή: Alexandros Alavanos (GUE/NGL) προς την Επιτροπή

(13 Φεβρουαρίου 2001)

Θέμα: Κρατική ενίσχυση στην Ολυμπιακή Αεροπορία για μετεγκατάσταση στα Σπάτα

Σύμφωνα με Απόφαση της Επιτροπής 1999/332/ΕΚ(1), άρθρο 57, παράγραφος β, η Ολυμπιακή Αεροπορία(ΟΑ) καλείται να εξασφαλίσει ότι η αποζημίωση που θα χορηγήσει το Ελληνικό Δημόσιο για την απώλεια των επενδύσεων στον αερολιμένα του Ελληνικού, θα διατεθεί έγκαιρα όσον αφορά τις προβλεπόμενες επενδύσεις στον αερολιμένα των Σπάτων. Σε αντίθετη περίπτωση η εταιρεία θα βρισκόταν εκτεθειμένη σε μεγαλύτερες απαιτήσεις μετρητών.

Επίσης η ελληνική κυβέρνηση γνωστοποίησε την πρόθεσή της να κάνει χρήση τηςπόλοιπης εγκριθείσας ενίσχυσης εγγυήσεων δανείων, για δάνεια που αφορούν την μετεγκατάσταση, με ενδεικτικό προϋπολογισμό 70.2 δισ.

δρχ. με συγκεκριμένη ανάλυση ανά τρίμηνο και εργασίες που πρέπει να διεξαχθούν.

Πού αποδίδει η Επιτροπή τα προβλήματα καθυστέρησης μετεγκατάστασης της ΟΑ;

Ποιες είναι οι αποκλίσεις από τους όρους που τίθενται από την απόφαση 1999/332/ΕΚ και μετέπειτα; Ποιοι έχουν την ευθύνη;

Ειδικά για την Τεχνική Διεύθυνση, πότε πρόκειται να ολοκληρωθεί η μετεγκατάστασή της;

(1) ΕΕ L 128 της 21.5.1999, σελ. 1.

Απάντηση της κας de Palacio εξ ονόματος της Επιτροπής

(20 Απριλίου 2001)

Το νέο αεροδρόμιο της Αθήνας εγκαινιάστηκε στις 27 Μαρτίου 2001. Λόγω της έναρξης λειτουργίας του αεροδρομίου αυτού, οι δραστηριότητες των αερομεταφορέων, που προηγουμένως λειτουργούσαν στο αεροδρόμιο του Ελληνικού, μετεφέρθηκαν στο νέο αεροδρόμιο. Η Επιτροπή δεν διαθέτει επί του παρόντος πληροφορίες σύμφωνα με τις οποίες οι αερομεταφορείς, ιδίως η Ολυμπιακή Αεροπορία, αντιμετωπίζουν δυσκολίες στην επιχειρησιακή τους λειτουργία στο αεροδρόμιο αυτό. Εξάλλου, σύμφωνα με τις πληροφορίες που διαθέτει η Επιτροπή, η μετεγκατάσταση της τεχνικής διεύθυνσης της επιχείρησης (ΟΑ) στο νέο αεροδρόμιο αναμένεται να ολοκληρωθεί εντός του τρέχοντος έτους.

Η Επιτροπή, με απόφαση που έλαβε στις 14 Αυγούστου 1998, ενέκρινε την καταβολή ενισχύσεων στην Ολυμπιακή Αεροπορία, βάσει προγράμματος αναδιάρθρωσης για τη χρονική περίοδο 1998-2002. Η Επιτροπή παρακολουθεί εκ του σύνεγγυς, σε επαφή με τις ελληνικές αρχές, την πορεία της εν εξελίξει αναδιάρθρωσης, καθώς και τη διαδικασία ιδιωτικοποίησης της εταιρείας που άρχισε τον Δεκέμβριο του 2000.
ΓΡΑΠΤΗ ΕΡΩΤΗΣΗ E-0567/01

υποβολή: Christopher Heaton-Harris (PPE-DE) προς την Επιτροπή

(27 Φεβρουαρίου 2001)

Θέμα: Δήλωση αξιοπιστίας για την ΓΔ Περιφερειακή Πολιτική

Κατά τη διάρκεια της συνεδριάσης της Επιτροπής Ελέγχου του Προϋπολογισμού στις 7 Φεβρουαρίου 2001, ο Επίτροπος Fischler ανέφερε ότι το ακριβές ποσοστό λάθους το 1999 στις οικονομικές συναλλαγές εντός της ΓΔ Γεωργίας ήταν 3,06 %.

Στο πλαίσιο του πνεύματος συνεργασίας και διαφάνειας μεταξύ των ευρωπαϊκών θεσμικών οργάνων, μπορεί ο αρμόδιος Επίτροπος για την Περιφερειακή Πολιτική να παράσχει παρόμοια στοιχεία για τις οικονομικές συναλλαγές εντός της προειρημένης Γενικής Διεύθυνσης, και εάν όχι, για ποιό λόγο;

Κοινή απάντηση του κας Schreyer εξ ονόματος της Επιτροπής στις γραπτές ερωτήσεις P-0553/01, E-0554/01, E-0555/01, E-0556/01, E-0557/01, E-0558/01, E-0559/01, E-0560/01, E-0561/01, E-0562/01, E-0563/01, E-0564/01, E-0565/01, E-0566/01, E-0567/01, E-0568/01, E-0569/01 και E-0570/01

(11 Απριλίου 2001)

Η Επιτροπή θέλει ναπενθυμίσει στο αξιότιμο μέλος του Κοινοβουλίου ότι το Ελεγκτικό Συνέδριο δεν παρέχει ποσοστό σφαλμάτων στο πλαίσιο της δήλωσης αξιοπιστίας σχετικά με το γενικό προϋπολογισμό, γιατί πιστεύει ότι θα ήτανπερβολική απλούστευση να αξιολογείται η επιτυχία της δημοσιονομικής διαχείρισης της Επιτροπής αποκλειστικά και μόνο βάσει αυτού του δείκτη.

Έτσι, εδώ και τρία χρόνια, το Συνέδριο αποφάσισε να πάψει να δημοσιεύει το συνολικό ποσοστό σφαλμάτων και να προσαρμόσει τη μέθοδό του όσον αφορά τη δήλωση αξιοπιστίας, έτσι ώστε να παρέχει στην αρμόδια για την απαλλαγή αρχή λεπτομερέστερες πληροφορίες.

Επίσης, το Ελεγκτικό Συνέδριο δήλωσε επανειλημμένως ότι η καθορισμός ποσοστού σφαλμάτων σε κατώτερο επίπεδο (για παράδειγμα, ανά τομέα ή ανά Γενική Διεύθυνση) βάσει ενός γενικού ποσοστού σφαλμάτων μπορεί να οδηγήσει σε παραπλανητικά αποτελέσματα. Το γεγονός ότι το Συνέδριο ελέγχει μόνο έναν περιορισμένο αριθμό πράξεων δεν του δίνει τη δυνατότητα να καθορίσει ένα έγκυρο ποσοστό σφαλμάτων σάυτό το κατώτερο επίπεδο.

Επομένως, η Επιτροπή δεν είναι σε θέση να δώσει στο αξιότιμο μέλος του Κοινοβουλίου τη ζητούμενη πληροφορία.
ΓΡΑΠΤΗ ΕΡΩΤΗΣΗ E-0383/01

υποβολή: Elizabeth Lynne (ELDR) προς την Επιτροπή

(15 Φεβρουαρίου 2001)

Θέμα: Συνεταιρισμοί γάλακτος

Εάν αποφασίσουν να συγχωνευθούν διάφοροι συνεταιρισμοί που αγοράζουν γάλα και/ή συνεταιρισμοί γαλακτοπαραγωγών, και εάν αυτό τους επιτρέπει να επηρεάζουν την τιμή του γάλακτος σε ένα κράτος μέλος,πάρχει κάποιο νομοθέτημα της ΕΕ που να μπορεί να επηρεάσει την απόφαση αυτή; Υπάρχει κάποιο όριο στο ποσοστό της αγοράς ακατέργαστου γάλακτος ενός κράτους μέλους που μπορεί να κατέχει ένας συνεταιρισμός, ή πρόκειται για ένα θέμα που επαφίεται στα μεμονωμένα κράτη μέλη; Υπάρχουν κάποιες συνθήκεςπό τις οποίες θα μπορούσε να παρέμβει η ΕΕ;

Απάντηση του κ. Monti Εξ ονόματος της Επιτροπής

(10 Απριλίου 2001)

Σε περίπτωση συγχώνευσης μεταξύ διαφόρων γαλακτοπαραγωγικών κοινοπραξιών, πρέπει να εξετάζεται, βάσει του κανονισμού για τις συγκεντρώσεις (κανονισμός (ΕΟΚ) αριθ. 4064/89 του Συμβουλίου, της 21ης Δεκεμβρίου 1989, για τον έλεγχο των συγκεντρώσεων μεταξύ επιχειρήσεων(1)) εάν η νέα ενότητα έχει κοινοτική διάσταση. Αυτό σημαίνει ότι η συναλλαγή αυτή εμπίπτει στην αρμοδιότητα της Επιτροπής εφόσον ανταποκρίνεται στον ορισμό για τις συγκεντρώσεις και στο κατώτατο όριο κύκλου εργασιών που προβλέπει ο κανονισμός για τον έλεγχο των συγκεντρώσεων.

Ο κανονισμός αυτός προβλέπει την αξιολόγηση του συμβατού μιας συγκέντρωσης με την κοινή αγορά, δηλαδή του κατά πόσο μια συγκέντρωση μπορεί να δημιουργήσει ή να ενισχύσει δεσπόζουσα θέση, με αποτέλεσμα να συνιστά σοβαρό εμπόδιο στον αποτελεσματικό ανταγωνισμό. Δεδομένου ότι η αξιολόγηση αυτή γίνεται πάντα ανά περίπτωση, κατάρχήν, δεν ισχύει κανένα ποσοστιαίο όριο του μεριδίου της αγοράς μη επεξεργασμένου γάλακτος που μπορεί να έχει μια κοινοπραξία σε περίπτωση συγχώνευσης στο γαλακτοκομικό τομέα. Η έννοια δεσπόζουσα θέση δεν έχει απόλυτη αξία. Η δεσπόζουσα θέση που ασκεί μια εταιρεία στην αγορά μπορεί να είναι μεγαλύτερη ή μικρότερη ανάλογα με τη δομή της αγοράς, τη δύναμη των ανταγωνιστών, τα εμπόδια όσον αφορά την πρόσβαση στην αγορά, τις νομοθετικές απαιτήσεις και πολλά άλλα στοιχεία.

Πρέπει να σημειωθεί ότι, σύμφωνα με το άρθρο 82 (πρώην άρθρο 86) της Συνθήκης ΕΚ, η Επιτροπή μπορεί να συνεχίσει να έχει νομική αρμοδιότητα σε μια συγκέντρωση και μετά την πραγματοποίησή της. Αυτό συμβαίνει στην περίπτωση που μια συγκέντρωση κοινοπραξιών κατέχει δεσπόζουσα θέση σε ένα σημαντικό μέρος της αγοράς και καταχράται της θέσεώς της κατά τέτοιο τρόπο ώστε η συμπεριφορά της να επηρεάζει τις συναλλαγές μεταξύ των κρατών μελών.

(1) ΕΕ L 395 της 30.12.1989.